open-index/open-wikipedia-markdown huggingface dataset:
அறிவியல் தமிழின் வரலாறு

## தொகுப்புகள்
* ஆ.ஆ.நி தமிழ் மருத்துவ சுவடித் தொகுப்பு

## 1700
* உடல் கூறு தத்துவம்
* மனை சாஸ்திரம்
* 1718 - தமிழ் கணிதச் சுவடிகள் 
## 1800
* 1832 - பூமி சாத்திரம் - இரேனியசு பாதிரியார்
* 18?? - பூமி சாத்திரச் சுருக்கம்
* 18?? - பூமி சாத்திரப் பொழிப்பு
* 18?? - பூமி சாத்திர்ப பாடங்கள்
* 1835 - இயற்கணிதம் (1835 தமிழ் நூல்), வீரகணிதம் - கரேல் 
* 1848 - திரியாங்கம் (1848 நூல்)
* 1848 - சோதி சாத்திரம் (*Sodhi Saththiram*, தமிழ், ஆங்கில நூல், 1848, யாழ்ப்பாணம்)
* 1849 - பால கணிதம்
* 1850 - சாமுவேல் கிறீன் மருத்துவ நூல்கள், தமிழ்வழி மருத்துவக் கல்வி
::* அங்காதிபாத சுகரண வாத உற்பாவன நூல் தமிழில் வெளிவந்த முதலாவது தற்கால மருத்துவ நூல்
::* பிள்ளைப் பேறு தொடர்பான மருத்துவ வைத்தியம்
::* இரண வைத்தியம் (The science and art of surgery)
::* மனுச காரணம் (Human physiology)
::* கெமிசுதம்
::* கால்நடையியல் (நூல்) 
* ஊர்திரி விலங்கு (நூல்)
* வன விலங்கியல் (நூல்)
* மச்சவியல் (நூல்)
* 1852 - அங்காதிபாத சுகரண வாத உற்பாவன நூல்
* 1855 - இயற்கணிதம் (1855 நூல்)
* 1856 - தமிழ் பிள்ளைகளுக்காக ஏற்படுத்தப்பட்ட பூமி சாஸ்திரம் முதலாம் புத்தகம்
* 1857 - அளவு நூல் முதலாம் புத்தகம்
* 1858 - ஆத்ம வாச விசாரணம்
* 1860 - கணக்கதிகாரம் 
* 1861 - வான சாத்திரம் - யே. ஆர். ஆர்னால்டு
* க்ஷேத்திர கணிதம்
* 1863 - சரீர வினாவிடை - ஜெகநாதநாயிடு
* 1866 - யூக்லிட்டின் சேத்திர கணித பாலபோதினி
* 1868 - பள்ளிப்புத்தக சங்கம் வெளியீடுகள்
* 1885 - இந்து தேசத்து கால்நடைக்காரர் புத்தகம் - ப. சுப்பிரமணியமுதலியார்
* 1886 - கால்நடையியல் (நூல்) - வெ.ப.சுப்பிரமணிய முதலியார் 
* 1888 - நூற்றொகை விளக்கம் - பேரா. சுந்தரம்பிள்ளை
* 1888 - சாதாரண தையல் விளக்கம் - பொன்னி துரைசாணி

## 1900
* 1900 - விவசாயம் அல்லது கிருஷி சாஸ்திர சாரசங்கிரகம் - சேலம் பகடாலு நரசிம்மலு நாயுடு
* 1901 - யூகிலிட்டின் கேத்திர கணிதப்பால போதினி - சோடன்பாபு இராசகோபலாச்சாரியார்
* 1916 - சேலம் தமிழ் அறிவியல் கலைச்சொற் குழு - இராஜாஜி, வேங்கிடசுப்பையர்
* 1926 - இந்திய நர்சுகளுக்கான பாடநூல் - சிதம்பரநாத முதலியார்
* 1930 - சரீர சாத்திரம்
* 1931 - சென்னை அரசு தமிழ் அறிவியல் கலைச்சொற் குழு
* 1934 - சென்னை மாகாண தமிழ்ச்சங்க அறிவியல் தமிழ் கலைச்சொற்கள் பட்டியல் (7400 சொற்கள்)
* 1937 - தமிழில் முடியுமா - இயற்பியல் - இராஜாஜி
* 1938 - அண்ணாமலைப் பல்கலைக்கழக வெளியீடுகள்
* 1940 - உயரிநிலைப் பள்ளிகளில் தமிழில் கல்வி
* 1940 - சென்னை அரசாங்க தமிழ் கலைச்சொல்லாக்க குழு - சீனிவாச சாத்திரி
* 1947 - ஆசிரியர் கல்லூரிகளுக்குத் தமிழ் கலைச் சொற்கள்
* 1948 - கலைக்கதிர் மாத இதழ் 
* 1954 - 1968 - தமிழ்க் கலைக்களஞ்சியம்
* அறிவியற் கலைக்களஞ்சியம்
* 1960 - இலங்கையில் தமிழ் வழி உயர் கல்வி - க. பொ. த உயர் தரம்
* விஞ்ஞானச்சுடர்

## 2000
* 2003 - தமிழ் விக்கிப்பீடியா
* 2007 - பிரிட்டானிகா தகவல் களஞ்சியம் (தமிழ்)
* 2010 - தமிழ்நாட்டில் பொறியியல் கல்வியில் இளங்கலைப் பாடங்கள் தமிழில்

## மேற்கோள்கள்


## வெளி இணைப்புகள்
* Annotated bibliography for Tamil studies conducted by Germans in Tamilnadu during 18th and 19th centuries: A Virtual Digital Archives Project.  - Compiled by Prof. C.S. Mohanavelu.
* பத்தொன்பதாம் நூற்றாண்டில் அறிவியல் தமிழ்
* இருபதாம் நூற்றாண்டில் அறிவியல் தமிழ்
* தமிழில் அறிவியல் நூல்கள்

பகுப்பு:அறிவியல் தமிழ்
பகுப்பு:தமிழ் மொழி வரலாறு
தமிழ் வழி அறிவியல் கல்வி (நூல்)

**தமிழ் வழி அறிவியல் கல்வி** என்பது கேரளாவில் தமிழ் வழி வேதியல் கல்வி பற்றிய ஆய்வு நூல் ஆகும்.  இந்த நூலை முனைவர் ப. ஜெயகிருஷ்ணன் எழுதியுள்ளார்.  இந்த நூலின் முதல் பதிப்பு 2003 இல் காவ்வியா பதிப்பகத்தால் வெளியிடப்பட்டது.  இந்த நூல் அறிவியல் தமிழின் அண்மைக்கால வரலாற்றையும், வேதிய கலைச்சொல்லாக்கம், கலைச்சொல் பயனாக்கம், தமிழ் வழி வேதியல் கல்வி பற்றியும் விரிவாக ஆய்கிறது.

பகுப்பு:கல்வியியல் தமிழ் நூல்கள்
பகுப்பு:அறிவியல் தமிழ்
பகுப்பு:2003 தமிழ் நூல்கள்
பகுப்பு:தமிழ்வழிக் கல்வி
பகுப்பு:இந்தியத் தமிழ் நூல்கள்
சிப்பியோட்டியல்

**சிப்பியோட்டியல்** (Conchology) என்பது மெல்லுடலிகளின் ஓடுகள் பற்றி அறிவியல் அடிப்படையிலான அல்லது பொழுதுபோக்கு ஆய்வுத்துறை ஆகும். இதை நத்தை இனங்களைப் பற்றி ஆய்வு செய்யும் துறையான நத்தையினவியலின் ஒரு பகுதியாகவும் பார்க்கலாம். நத்தையினவியல் நத்தை போன்ற மெல்லுடலிகளின் ஓட்டை மட்டுமன்றி அவற்றை முழுமையாக ஆய்வு செய்கிறது. சிப்பியோட்டியல், கடல்வாழ் மெல்லுடலிகளின் ஓடுகளை மட்டுமன்றி நிலத்திலும், நன்னீரிலும் வாழக்கூடிய மெல்லுடலிகளின் ஓடுகளையும் உள்ளடக்குகின்றது.

சிப்பியோட்டியல் தற்காலத்தில் சிலவேளைகளில் மெல்லுடலிகளின் உருவவியலில் மட்டும் கவனம் செலுத்தும் ஒரு தொல்வரலாற்று ஆய்வாகப் பார்க்கப்படுவது உண்டு. ஆனால் சரியானது அல்ல. எனினும் இவ்வோடுகள் நத்தை இனங்களை வகைப்படுத்துவது தொடர்பில் தகவல்களைத் தருகின்றன. வரலாற்று ஆய்வுகளைப் பொறுத்தவரை நமக்குக் கிடைக்கக்கூடிய நத்தையினங்களில் ஒரே உறுப்பு அவற்றின் ஓடுகளே. அருங்காட்சியகங்களில் கூட, இத்தகைய உயிரினக்களின் உலர் உறுப்புக்களே பெருமளவில் இருப்பதைக் காண முடியும்.

தலைக்காலிகள் (Cephalopods), சிறிய உள்ளோடுகளை மட்டுமே கொண்டுள்ளன. நாட்டிலாய்டீக்கள் (Nautiloidea) இதற்கு விதிவிலக்கு. நூடிபிராங்குகள் போன்ற மெல்லுடலிகள் தமது ஓடுகளை முற்றாலவே இழந்துவிட்டன. வேறு சில உயிரினங்களில் ஓடுகள் புரதத்தாலான தாங்கு அமைப்புக்களால் பதிலீடு செய்யப்பட்டுள்ளன. இதனால், சிப்பியோட்டியலாளர்கள் நான்கு மெல்லுடலி வரிசைகள் பற்றியே கவனம் செலுத்துகின்றனர். இவை, காத்திரப்பொட்டுகள் (gastropods), இருவோட்டுடலிகள் (bivalves), பாலிபிளாக்கோபோராக்கள் (Polyplacophora), தட்டுக்காலிகள் (Scaphopoda) என்பன.

பகுப்பு:உயிரியல் துறைச்சொற்கள்
வில்லியம் கிர்பி

**வில்லியம் கிர்பி** ஒரு பூச்சியியலாளர் ஆவார். ஆங்கிலேயரான இவர் லின்னியக் கழகத்தின் தொடக்க உறுப்பினரும் அரச கழகத்தின் மூத்த உறுப்பினரும் ஆவார். இவரே பூச்சியியல் துறையைத் தொடங்கி வைத்தவர் எனக் கருதப்படுகிறது.

## தோற்றமும் இளமைக்காலமும்
இவர் நிலவுருவவியலாளரான ஜான் கிர்பி என்பவருடைய பேரனும், ஓவியரும் நிலவுருவவியலாளருமான ஜோசுவா கிர்பியின் மருமகனும் பெறா மகனும் ஆவார். சிறுவர்களுக்கான நூலாசிரியர் திருமதி சாரா டிரிம்மர் இவருக்கு ஒன்றுவிட்ட சகோதரி. இவரின் தந்தை ஒரு வழக்குரைஞர். கிர்பி சஃபோக்கின் விட்னசாம் என்னும் இடத்தில் பிறந்தார். இப்சுவிச் பள்ளியிலும், கேம்பிரிட்சிலுள்ள கையசுக் கல்லூரியிலும் பயின்று 1781 ஆம் ஆண்டு பட்டம் பெற்றார்.

பகுப்பு:அறிவியலாளர்கள்
பகுப்பு:பூச்சியியல்
பகுப்பு:1759 பிறப்புகள்
பகுப்பு:1850 இறப்புகள்
ஐஸ்லாந்திய குரோனா

**குரோனா** (சின்னம்: **kr**; குறியீடு: **ISK**), ஐசுலாந்து நாட்டின் நாணயம். பன்மையில் “குரோனர்” என்று அழைக்கப்படுகிறது. ஓரு குரோணாவில் நூறு ஆரர்கள் (எயிரிர்கள்) உள்ளன. முதன் முதலில் 1922ம் ஆண்டு முதல் குரோனா வெளியிடப்பட்டது.

பகுப்பு:ஐசுலாந்து
பகுப்பு:நாணயங்கள்
முரளி (தமிழ் நடிகர்)

**முரளி** (*Murali*, 19 மே 1964 – 8 செப்டம்பர் 2010) தமிழ்த் திரைப்பட நடிகர் ஆவார். கர்நாடக மாநிலம், பெங்களூரைச் சேர்ந்த இவர் அறுபதுக்கும் மேற்பட்ட படங்களில் கதாநாயகனாக நடித்துள்ளார். இவர் 1984 இல் வெளிவந்த பூவிலங்கு எனும் திரைப்படம் மூலம் தமிழ்த் திரையுலகிற்கு அறிமுகமானார். 1990 இல் வெளிவந்த “புது வசந்தம்”,  1991 இல் வெளிவந்த “இதயம்” படமும் இவருக்கு வெற்றிப்படமாக அமைந்தது.  “கடல் பூக்கள்” என்ற திரைப்படத்தில் நடித்ததற்காக தமிழக அரசின் சிறந்த நடிகர் விருதைப் பெற்றார்.

## வாழ்க்கைக் குறிப்பு
### சொந்த வாழ்க்கை
முரளியின் தந்தை சித்தலிங்கையா கன்னடர் ஆவார். அவர் பல படங்களை‌த் தயா‌ரித்துள்ளார். முரளியின் தாயார் தமிழகத்தைச் சேர்ந்தவர். முரளிக்கு ஷோபா என்ற மனைவியும், அதர்வா, ஆகா‌ஷ்‌ என்‌ற இரு மகன்களும், காவ்யா என்ற ஒரு மகளும் உள்ளனர். அதர்வா தற்போது தமிழ் திரையுலகில் வளர்ந்து வரும் நடிகராக உள்ளார்.

அதர்வா “பாணா காத்தாடி” என்ற திரைப்படத்தில் கதாநாயகனாக அறிமுகமானார். இந்தப் படத்தில் முரளி சிறப்புத் தோற்றத்தில் வந்து சென்றார்.

### திரை வாழ்க்கை
இவர் சிவாஜி கணேசன், விஜயகாந்த், பிரபு, கார்த்திக், சத்யராஜ், பிரபுதேவா, சூர்யா, பார்த்திபன், மம்மூட்டி, சரத்குமார் உள்ளிட்ட பல முன்னணி கதாநாயகர்களுடனும் மீனா, சிம்ரன்,  ரோஜா, தேவயானி, லைலா, ரம்பா  உள்ளிட்ட முன்னணி கதாநாயகிகளுடனும் இணைந்து நடித்துள்ளார்.

### அரசியல் வாழ்க்கை
இவர் அ.தி.மு.கவில் இணைந்து அரசியலிலும் ஈடுபட்டார். இக்கட்சிக்காகத் தேர்தலில் சுற்றுப்பயணம் செய்து பிரசாரமும் செய்தார்.

## நடித்த திரைப்படங்கள்

## மறைவு
இவர் 46 வது வயதில் 2010 ஆம் ஆண்டு செப்டம்பர் 8 ஆம் நாள் மாரடைப்பால் மரணமடைந்தார்.

## மேற்கோள்கள்

பகுப்பு:1964 பிறப்புகள்
பகுப்பு:2010 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தமிழக அரசு திரைப்பட விருது வெற்றியாளர்கள்
திருப்பூணித்துறை

**திருப்பூணித்துறை** அல்லது **திரிப்பூணித்துறா** (ஆங்:Thripunithura, மலையாளம்: തൃപ്പൂണിത്തുറ) இந்திய மாநிலம் கேரளாவில் கொச்சி பெருநகர்ப் பகுதியில் அமைந்துள்ள ஊராகும். இது இந்திய விடுதலைக்கு முன்னர் அமைந்திருந்த கொச்சி இராச்சியத்தின் தலைநகராக விளங்கியது. அந்த மன்னர் பரம்பரையினர் இன்றும் இங்கு வாழ்ந்து வருகின்றனர். இங்கு அமைந்துள்ள **மலை அரண்மனை** கொச்சி மன்னரின் உறைவிடமாக இருந்தது. இங்குள்ள பூர்ணாத்திரேயசர் கோவிலில் உள்ள திருமால் சந்தானகோபாலன் வடிவில் எழுந்தருளியுள்ளதாகக் கருதப்படுவதால் குழந்தையில்லாதவர்கள் இங்கு வழிபட வருதல் வழக்கமாக உள்ளது.

திருப்பூணித்துறை நகரம் இந்திய நாடாளுமன்றத்தில் எர்ணாகுளம் மக்களவைத் தொகுதியின் ஒரு பகுதியாகும்.
 
## பிரபல இசைக் கலைஞர்கள்
மிருதங்கக் கலைஞர் டி. வி. கோபாலகிருஷ்ணன், கடம் கலைஞர் திருப்பூணித்துறை இராதாகிருஷ்ணன், இடக்கைக் கலைஞர் திருப்பூணித்துறை கிருஷ்ணதாஸ் ஆகியோர் இவ்வூரைச் சேர்ந்தவர்கள்.

## திருப்பூணித்துறை துடுப்பாட்ட மன்றம்
திருப்பூணித்துறை கேரள துடுப்பாட்ட நிகழ்வுகளில் முதன்மை இடத்தைப் பிடித்துள்ளது.

Image:Thripunithura_cricket_club_nameboard.JPG|திருப்பூணித்துறை துடுப்பாட்ட மன்ற பெயர்பலகை
Image:Thripunithura_cricket_club.JPG|மன்ற மனை
Image:Pooja Cricket Tournament TPTRA 2009.JPG|மன்றம் பராமரிக்கும் அரண்மனை ஓவல் துடுப்பாட்ட விளையாட்டுத் திடல்
Image:Thripunithura Cricket Club Ground NETPRACTICE.JPG|விளையாட்டுத்திடலில்
Image:Thripunithura Cricket Club Ground Pavillion.JPG|மன்ற பார்வையாளர் அரங்கம்
Image:Thripunithura Cricket Club Ground score board.JPG|வெற்றிப்புள்ளிகள் காட்சிப்பலகை


## மேற்கோள்கள்

## வெளியிணைப்புகள்

*Tripunithura.net  (கேரளாவின் அரண்மனை நகரம்)
*Cochin Royal Family Historical Society website 
*Cochin Royal Family website
*Thamaramkulangara Sree Dharmasastha Temple
*Thiruvankulam.net  
*KochiCity.net  

பகுப்பு:கொச்சி
பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும்
விஜய் யேசுதாஸ்

**விஜய் யேசுதாஸ் கட்டசேரி** (,ஆங்கிலம்:**Vijay Yesudas**)(பிறப்பு மார்ச் 23, 1979)  தென்னிந்தியத் திரைப்படங்களில் பாடியுள்ள ஓர் திரைப்படப் பின்னணிப் பாடகர். இவர் தமிழ், மலையாளம்,தெலுங்கு,கன்னடம் மற்றும் துளு மொழிகளில் பாடியுள்ளார்.
## தனிவாழ்வு
விஜய் யேசுதாஸ் புகழ்பெற்றப் பின்னணிப் பாடகர் கே. ஜே. யேசுதாஸ் மற்றும் பிரபாவிற்கு இரண்டாவது மகனாக சென்னையில் மார்ச் 23,1979 அன்று பிறந்தார். சனவரி 21, 2007 அன்று தமது நீண்டநாள் நண்பர் தர்சனாவை திருவனந்தபுரத்தில் திருமணம் செய்தார். இருவருக்கும் அம்மெயா என்ற மகள் உள்ளனர்.

## மேற்கோள்கள்


## மேலும் பார்க்க
* தமிழ்த் திரைப்படப் பாடகர்களின் பட்டியல்

## வெளியிணைப்புகள்
* அதிகாரபூர்வ இணையதளம் 
* 
* விஜய் யேசுதாஸ் திருமணம் 
* காலவரிசையில் விஜய் யேசுதாஸ் பாடிய பாடல்களின் பட்டியல்: தமிழ், மலையாளம் மற்றும் கன்னடம்

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:1979 பிறப்புகள்
பகுப்பு:சென்னை மக்கள்
பகுப்பு:வாழும் மக்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
டானிய குரோன்

**குரோன்** (சின்னம்: **kr** / **,-**; குறியீடு: **DKK**), டென்மார்க் நாட்டின் நாணயம்.  குரோன் என்ற் சொல்லுக்கு டானிய மொழியில் முடி/கிரீடம் என்று பொருள். இது ஐரோப்பிய ஒன்றியத்தின் நாணயமான யூரோவுடன் நாணய மாற்று மதிப்பு மாறாத நிலையில் வைக்கப்பட்டுள்ளது (ஒரு யூரோவுக்கு 7.46038 குரோன்கள்). குரோன் என்ற சொல்லின் பன்மை வடிவம் குரோனர். ஒரு குரோனில் 100 ஓர்கள் உள்ளன. இந்த நாணயம் டென்மார்க்கின் ஆட்சிப்பகுதிகளாகிய கிரீன்லாந்து மற்றும் பரோயே தீவுகளிலும் புழக்கத்தில் உள்ளது. பரோயே தீவுகளின் நாணயமான பரோயே குரோனாவும் டானிய குரோனும் சம மதிப்புடையவையாகக் கருதப்படுகின்றன.

பகுப்பு:டென்மார்க்
பகுப்பு:நாணயங்கள்
தமிழ்நாடு சட்டமன்ற இடைத்தேர்தல்கள், 2006-2011

தமிழ்நாட்டின் பதின்மூன்றாவது சட்டமன்றத்தின் பதவிக் காலத்தின் (**2006-11**) போது பதினொன்று சட்டமன்றத் தொகுதிகளுக்கு **இடைத்தேர்தல்கள்** நடைபெற்றன. 2006ல் ஒன்று, 2007ல் ஒன்று, 2009ல் எட்டு மற்றும் 2010ல் ஒரு தொகுதி வீதம் மொத்தம் பதினோன்று தொகுதிகளுக்கு இடைத்தேர்தல்கள் நடைபெற்றன. இவை அனைத்திலும் ஆளும் திராவிட முன்னேற்றக் கழகக் கூட்டணி வெற்றி பெற்றது.

## முடிவுகள்

## மேற்கோள்கள்

பகுப்பு:2006 தேர்தல்கள்
பகுப்பு:2007 தேர்தல்கள்
பகுப்பு:2009 தேர்தல்கள்
பகுப்பு:2010 தேர்தல்கள்
பகுப்பு:தமிழ்நாடு சட்டமன்ற இடைத்தேர்தல்கள்
சங்கர் மகாதேவன்

**சங்கர் மகாதேவன்** (*Shankar Mahadevan*) ஓர் இந்திய திரைப்படப் பின்னணிப் பாடகர்,பாப்பிசைக் கலைஞர் மற்றும் இசையமைப்பாளர். தமிழ் மற்றும் இந்தித் திரைப்படங்களில் பல பாடல்களைப் பாடியுள்ள சங்கர் மகாதேவன், பாலிவுட் திரைப்படங்களுக்கு இசையமைக்கின்ற சங்கர்-எசான்-லாய் மூவர் கூட்டணியின் அங்கமாவார்.  அவரது குரல் வீச்சிற்காக பெயர்பெற்ற சங்கர் நடப்பு இந்திய பாடகர்களில் ஓர் சிறந்த பாடகராகக் கருதப்படுகிறார்.

## இளமை வாழ்வு
சங்கர் மகாதேவன் செம்பூர், மும்பையில் ஓர்  தமிழ் பேசும் கேரளப் பிராமணக் குடும்பத்தில் பிறந்து வளர்ந்தார்.. இளமையிலேயே கர்நாடக இசை மற்றும் இந்துஸ்தானி இசையில் பயிற்சி பெற்றார்.ஐந்து அகவையில் வீணை வாசிக்கும் திறமை பெற்றிருந்தார்.  காலே காகா என்றழைக்கப்பட்ட சீனிவாச காலேயிடம் இசை பயின்றார். செம்பூரில் உள்ள *அவர் லேடி ஆஃப் பெர்பெட்சுவல் சக்கர் உயர்நிலைப்பள்ளியில்* கல்வி கற்றபின் சயான் தென்னிந்திய கல்வி சமூகத்தின் (SIES) கல்லூரியில் இடைநிலைப்பள்ளி சான்றிதழ் படிப்பை முடித்தார்.1988ஆம் ஆண்டு நவி மும்பையில் அமைந்துள்ள மும்பை பல்கலைகழகத்தின் ஆளுமைக்குட்பட்ட ராம்ராவ் அதிக் தொழில்நுட்பக் கழகத்தில் கணிப் பொறியியலில் பட்டம் பெற்றார். ஆரக்கிளில் சிலகாலம் பணியாற்றினார்.

## இசை வாழ்வு
மென்பொருள் பொறியியலாளராக வாழ்க்கையைத் துவங்கிய சங்கர் விரைவிலேயே இசைத்துறையில் காலடி வைத்தார். ஏ. ஆர். ரகுமான் இசையில் கண்டுகொண்டேன் கண்டுகொண்டேன் திரைப்படத்திற்காக அவர் பாடிய பாடலுக்கு தேசிய திரைப்பட விருது பெற்றார். 1998ஆம் ஆண்டு வெளியான இவரது முதல் இசைத்தொகுப்பு *பிரெத்லெஸ் (மூச்சின்றி)* இவரை பிரபலமாக்கியது. இந்த இசைத்தொகுப்பின் தலைப்புப் பாடலில் தொடக்கம் முதல் கடைசிவரை மூச்சிழக்காது பாடுவது போன்று தொகுக்கப்பட்டிருந்தது சிறப்பாகும். தொடர்ந்து பல தமிழ்த் திரைப்படங்களில் பாடல்கள் பாடியுள்ளார். பின்னர் சங்கர்-எசான்-லாய் என்ற மூவர் கூட்டணி அமைத்து பல இந்தித் திரைப்படங்களுக்கு இசை அமைக்கத் தொடங்கினார். தமிழைத் தவிர இந்தி,மலையாளம்,கன்னடம்,தெலுங்கு மற்றும் மராத்தியிலும் பாடல்கள் பாடியுள்ளார்.
 
சில்க் (SILK) என்று ஆங்கில பெயரின் முதலெழுத்துக்களின் சுருக்கத்துடன் மோதுகைக் கலைஞர் சிவமணி,மிருதங்கம் சிறீதர் பார்த்தசாரதி,விசைப்பலகை கலைஞர் லூயி பாங்க்சு, அடித்தொனி கிட்டார் கலைஞர் கார்ல் பீட்டர்ஸ் ஆகியோருடன் இணைந்து பிணைவு நடன  இசைக்குழு (fusion jazz) சோதனையிலும் வெற்றி கண்டார்.

மற்றொரு பிணைவு இசைக்குழுவான "ரிமெம்பர் சக்தி"யில் தபலாக் கலைஞர் சாகீர் உசேன், கிட்டார் கலைஞர் ஜான் மக்லாலின்,மண்டோலின் யூ. ஸ்ரீநிவாஸ் மற்றும் கஞ்சிரா வி. செல்வகணேஷ் ஆகியோருடன் பாடியுள்ளார்.

## மேற்கோள்கள்

## மேலும் பார்க்க
* தமிழ்த் திரைப்படப் பாடகர்களின் பட்டியல்

## வெளி இணைப்புகள்

* சங்கர் மகாதேவன் அதிகாரபூர்வ வலைத்தளம்
* சங்கர்-எசான்-லாய்(அதிகாரபூர்வ தளம்)
* வாழ்க்கை வரலாறு

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:இந்தியத் திரைப்படப் பாடகர்கள்‎
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:பாப் இசைக் கலைஞர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:தமிழ்த் திரைப்படப் பின்னணிப் பாடகர்கள்
அங்கேரிய போரிண்ட்

**ஃபோரிண்ட்** அல்லது **போரிண்ட்** (சின்னம்: **Ft**; குறியீடு: **HUF**) அங்கேரி நாட்டின் நாணயம். இது 1946ல் முதன் முதலில் அறிமுகப்படுத்தப் பட்டது. 1980கள் வரை இதன் மதிப்பு ஓரளவு நிலையாக இருந்தது. 1990களின் தொடக்கத்தில் பொருளாதார சீர்திருத்தங்களின் விளைவாக போரிண்டின் மதிப்பு குறையத் தொடங்கியது. 2001ல் அங்கேரி முழு நணய மாற்று முறையை அமல்படுத்தியது. இருபதாம் நூற்றாண்டில் அறிமுகப்படுத்தப்பட்டு இன்னும் புழக்கத்திலுள்ள ஒரே கிழக்கு ஐரோப்பிய நாணயம் ஃபோரிண்ட்.

## மேற்கோள்கள்

பகுப்பு:அங்கேரி
பகுப்பு:நாணயங்கள்
உண்ணிமேனன்

**உண்ணிமேனன் ** (*Unni Menon*; ) ஓர் தென்னிந்தியத் திரைப்படப் பாடகர். 500க்கும் மேலான திரைப்பாடல்களை தமிழ், மலையாளம், தெலுங்கு மொழிகளில் பாடியுள்ளார். துவக்கத்தில் நன்கு அறியப்படாத பாடகராக இருந்து வந்த உண்ணிமேனனுக்கு 1992ஆம் ஆண்டு வெளிவந்த ரோஜா திரைப்படத்தில் அவர் பாடிய "புது வெள்ளை மழை" என்ற பாடல் திருப்புமுனையாக அமைந்தது. ஏ.ஆர்.ரகுமானின் பல படங்களில் பாடியுள்ளார்.

## இளமை வாழ்க்கை
உண்ணி மேனன் 1957 ஆகத்து 12 அன்று கோவில் நகரமான குருவாயூரில் வி.கே.எஸ்.மேனன் மற்றும் மாலதி தம்பதியினருக்கு மகனாகப் பிறந்தார்.குருவாயூரிலும் பாலக்காட்டிலும் கல்வி கற்று பாலக்காட்டின் அரசு விக்டோரியா கல்லூரியில் இயல்பியலில் பட்டம் பெற்றார். இளமையில் இசையில் பெருநாட்டம் காட்டிய உண்ணிமேனன் பள்ளி மற்றும் கல்லூரியில் படிக்கும்போதே பல இசைப்போட்டிகளில் விருதுகள் வென்றுள்ளார்.

## மேற்கோள்கள்

## மேலும் பார்க்க
*தமிழ்த் திரைப்படப் பாடகர்களின் பட்டியல்

பகுப்பு:இந்தியத் திரைப்படப் பாடகர்கள்‎
பகுப்பு:1957 பிறப்புகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:வாழும் மக்கள்
பகுப்பு:தமிழ்த் திரைப்படப் பின்னணிப் பாடகர்கள்
யூனிநார்

**யூனிநார்** (ஆங்கிலம் UNINOR) இந்தியாவில் நகர்பேசி சேவை வழங்கும் நிறுவனமாகும். இந்த நிறுவனம் இந்தியாவில் 22 வட்டங்களில் சேவை வழங்குகிறது. 2009ம் ஆண்டு நவம்பர் மாதம் தொடங்கப்பட்ட இந்நிறுவனத்தில் நார்வேயின் டெலிநார் நிறுவனம் 67.25 சதவிகித பங்குகளையும் இந்தியாவின் யுனிடெக் நிறுவனம் 32.75 சதவிகித பங்குகளையும் கொண்டுள்ளன. 2009ம் ஆண்டு இறுதியில் இந்நிறுவனம் ஜி.எஸ்.எம். வகை நகர்பேசி சேவையை தொடங்கியது.

## நிர்வாகம்

யூனிநார் தலைமையகம் குர்கானில் அமைந்துள்ளது.யூனிநார் நிறுவனம் 22 வட்டங்களையும் நிர்வாகரீதியாக 13 மண்டலங்களாக அமைத்துள்ளது.

## மண்டலவாரியாக சந்தாதாரர் விபரம்

## வழங்கும் சேவை வகைகள்
* குறுஞ்செய்தி 
* நகர்பேசி இணைய இணைப்பு 

## சிறப்பு
இந்தியாவிலேயே முதல் முறையாக இடத்துக்கும் நேரத்திற்கும் தகுந்தார் போல **மாறும் கட்டண விகிதம்**(Dynamic Plan) என்ற திட்டத்தை செயல்படுத்தியது யூனிநார் நிறுவனம் ஆகும். 

பகுப்பு: இந்திய தொலைதொடர்பு நிறுவனங்கள்
தமிழ்நாடு சட்டமன்ற இடைத்தேர்தல்கள், 2001-06

தமிழ்நாட்டின் பன்னிரெண்டாவது சட்டமன்றத்தின் பதவிக் காலத்தின் (**2001-06**) போது எட்டு சட்டமன்றத் தொகுதிகளுக்கு **இடைத்தேர்தல்கள்** நடைபெற்றன. நான்கு தேர்தல்கள் 2002ம் ஆண்டும் இரண்டு தேர்தல்கள் 2005ம் ஆண்டும் தலா ஒரு தேர்தல் 2003, 2004ம் ஆண்டுகளிலும் நடைபெற்றன. இவற்றுள் ஏழு தொகுதிகளில் ஆளும் அண்ணா திராவிட முன்னேற்றக் கழகமும் ஒன்றில் திராவிட முன்னேற்றக் கழகமும் வெற்றி பெற்றன.

## முடிவுகள்

## மேற்கோள்கள்

பகுப்பு:2002 தேர்தல்கள்
பகுப்பு:2003 தேர்தல்கள்
பகுப்பு:2004 தேர்தல்கள்
பகுப்பு:2005 தேர்தல்கள்
பகுப்பு:தமிழ்நாடு சட்டமன்ற இடைத்தேர்தல்கள்
எஸ்தோனிய குரூன்

**குரூன்** (சின்னம்: **kr** or **,-**; குறியீடு: **EEK**), எஸ்டோனியா நாட்டின் முன்னாள் நாணயம். குரோன் என்னும் சொல் இலத்தீன் மொழியின் “குரோனா” என்னும் சொல்லில் இருந்து தொன்றியது. இதற்கு கிரீடம்/முடி என்று பொருள். டானிய குரோன், சுவீடிய குரோனா, நார்வே குரோன் போன்ற ஸ்கான்டினாவிய நாடுகளின் நாணயங்களின் பெயர்களும் இச்சொல்லிலிருந்தே தோன்றின. ஒரு குரூனில் நூறு சென்டிகள் உள்ளன. குரூன் என்ற சொல்லின் பன்மை வடிவம் “குரூனி”. எஸ்தோனிய குரூன் முதன் முதலில் 1928ல் அறிமுகப்படுத்தப்பட்டது. 1940ல் இரண்டாம் உலகப் போரின் போது எஸ்டோனியா சோவியத் யூனியனால் ஆக்கிரமிக்கப்பட்டவுடன் குரூன் நாணய முறை கைவிடப்பட்டு சோவியத் ரூபிள் நாணயம் புழக்கத்தில் இருந்தது. 1992ல் எஸ்டோனியா விடுதலை அடைந்தவுடன் குரூன் மீண்டும் அறிமுகப்படுத்தப்பட்டது. எஸ்டோனியா ஐரோப்பிய ஒன்றியத்தில் இணைந்து விட்டதால் ஜனவரி 1, 2011 முதல் குரூன் கைவிடப்பட்டது. அதற்கு பதில் ஐரோப்பிய ஒன்றியத்தின் பொது நாணயமான யூரோ எஸ்டோனியாவின் நாணயமாகிவிட்டது.

## மேற்கோள்கள்

## வெளி இணைப்புகள்

பகுப்பு:எசுத்தோனியா
பகுப்பு:நாணயங்கள்
பேர்கன் நகர நிர்வாகம்

**[[பேர்கன்]]** () நோர்வேயில் இரண்டாவது பெரிய நகரமாகும். பண்டைய காலத்தில் அரசாட்சி முறையில் ஆளப்பட்டு வந்த இந்நகராட்சி, பின்னர் அரசாட்சி முறையை இழந்து நாடாளுமன்ற நடைமுறைக்கு வந்தது. ஜூன் 2000 ஆம் ஆண்டு முதல் பேர்கன் நாடாளுமன்ற நடை முறையை அடிப்படையாகக் கொண்ட நகராட்சி முறையிலான நிர்வாகத்தைக் கொண்டிருக்கிறது. நகர மன்றத்தினால் தெரிவுசெய்து அமர்த்தப்படும் ஆணையர்கள் (Commisioners)  என அழைக்கப்படும் ஏழு அரசாங்க அங்கத்துவர்களே நகரத்திற்கான உயர் அதிகாரத்தைக் கொண்டவர்களாவர். நகர அரசாங்கத்தின் தலைமைப் பொறுப்பில் (Chief Commisioner), 25 ஏப்ரல் 2019 இலிருந்து, ரோகர் வல்ஹம்மெர் (Roger Valhammer) என்பவர்இருக்கிறார். ஒக்டோபர் 2015 - செப்டெம்பர் 2021 இற்கான நகர முதல்வராக (Mayor)  மார்த்தே மியூஸ் பேர்சென் (Marte Mjøs Persen) என்பவர் இருந்தார்.  தற்போதைய நகர முதல்வராக ரூன பாக்கர்வீக் Rune Bakervik 2013 வரை இருப்பார். பேர்கன் நகராட்சி உள்ளிட்ட வெஸ்ட்லான்ட் (Vestland) மாவட்டத்தின் மாவட்ட ஆணையராக (County Governer of Vestland) லார்ஸ் ஸ்பொன்ஹைம் (Lars Sponheim) என்பவர் இருக்கிறார்http://no.wikipedia.org/wiki/Lars_Sponheim.

## கட்சிகளின் பிரதிநிதித்துவம்

## பிரதேசங்கள்

பேர்கன் 8 பிரதேசங்களாகப் பிரிக்கப்பட்டுள்ளது. வலதுபக்கம் காட்டப்பட்டிருப்பதுபோல், ஓசானா, ஆர்னா, பானா, யித்ரபிக்டா, பில்லிங்ஸ்டாலன், லக்சவோக், ஓர்ஸ்தாட், பேர்கன்ஹூஸ் என்பவையே அந்த 8 பிரதேசங்களாகும். நகரத்தின் மையம் பேர்கன்ஹூஸ் இல் அமைந்துள்ளது. பானா, யித்ரபிக்டா, ஓசானாவின் பகுதிகள் நகரப் பரப்பிற்கு வெளியே அமைந்திருப்பதனால், நகரப் பரப்பிலிருக்கும் சனத்தொகையை விட 20,000 அதிகமான குடியிருப்பாளர்கள் பேர்கன் நகராட்சிக்குள் இருக்கின்றனர்.  .

(மேலுள்ளதன்படி: சில பகுதிகள் தவிர்த்து பரப்பளவு நீர்நிலைகளையும் குடியிருப்புகளற்ற மலைப் பகுதிகளைய்ம் உள்ளடக்கியே காட்டப்பட்டுள்ளது, தவிர்க்கப்பட்ட பகுதிகள்: 
1 1 பேர்கன்ஹூஸ் , மிகுதி நீர்நிலைகளும் குடியிருப்புகளற்ற மலைப் பகுதிகளும்
2 2 ஓர்ஸ்தாட் , மிகுதி நீர்நிலைகளும் குடியிருப்புகளற்ற மலைப் பகுதிகளும்)

## அடிக்குறிப்புகள்
பெர்க்கின் விளைவு

**பெர்க்கின் விளைவு** (*Perkin reaction*) என்பது ஒரு கரிம வேதியியல் விளைவு ஆகும். மணந்தரு அறுகோண பென்சீன் வளையங்கள் கொண்ட அரோமாட்டிக் ஆல்டிஃகைடுகள் (aromatic aldehyde), காடிய நீரிலிஐதரைடுகள் (Acid anhydride) மற்றும் அந்த காடியால் ஆன உப்பு போன்றவைகளை கொண்டு சின்னமிக் காடியை (cinnamic acid) உருவாக்குவதே இந்த விளைவு ஆகும். இதனைக் கண்டுபிடித்தவர் வில்லியம் என்றி பெர்க்கின் (William Henry Perkin) என்னும் பிரித்தானிய வேதியியலாளர்.

C6H5CH=O + CH3-CO-O-CO-CH3 + CH3COONa → C6H5CH=CH-COOH + CH3COOH

இதைப் பற்றிப் பல மீள்பார்வைத் தொகுப்புக் கட்டுரைகள் எழுதப்பட்டுள்ளன. பீனைல்-அசிட்டிக்காடியும் (phenylacetic acid), பென்சால்டிஃகைடும் (benzaldehyde) சேர்ந்து டிரைஎத்திலமைனோடும் (triethylamine), அசிட்டிக் நீரிலிஐதரைடோடும் இயைந்து (வேதியியல் வினைப்பட்டு) ஆல்பா-பீனைல்-சின்னமிக் காடி (alpha-phenylcinnamic acid) விளைவதைக் காட்டுவது இந்த பெர்க்கின் விளைவு வகை வேதியியல் வினைக்கு ஓர் எடுத்தூக்காட்டு.

## வேதி வினை விளைவு நிகழ்முறை
center|650px|பெர்க்கின் விளைவு

மேலே உள்ள நிகழ்வுமுறை எல்லோராலும் ஒருமுகமாக ஏற்கப்பட்டதல்ல. இவற்றுள் பல்வேறு மாற்று வடிவங்கள் உள்ளன, இவற்றுள் அசிட்டிக் வேதி வினைக்குழு பெயர்வு இல்லாமல் டிகார்பாக்ஃசைலேசன் (decarboxylation) நிகழ்வு முதனானவற்றைக் குறிப்பிடலாம்.

center|650px|பெர்க்கின் விளைவு

## மேற்கோள்கள்


பகுப்பு:ஒடுக்க வினைகள்
பகுப்பு:பெயர் வினைகள்
லாத்வியன் லாட்ஸ்

**லாட்ஸ்** (சின்னம்: **Ls **/ **s**; குறியீடு: **LVL **), லாத்வியா நாட்டின் நாணயம். ஒரு லாட்சில் நூறு சான்டிம்கள் உள்ளன. லாட்ஸ் என்ற சொல்லின் பன்மை வடிவம் “லாடி”. லாட்ஸ் நாணயம் 1922ல் அறிமுகப்படுத்தப்பட்டது. 1940ல் இரண்டாம் உலகப் போரின் போது லாத்வியா சோவியத் யூனியனால் ஆக்கிரமிக்கப்பட்டவுடன் லாட்ஸ் நாணய முறை கைவிடப்பட்டு சோவியத் ரூபிள் நாணயம் புழக்கத்தில் இருந்தது. 1993ல் லாத்வியா விடுதலை அடைந்தவுடன் லாட்ஸ் மீண்டும் அறிமுகப்படுத்தப்பட்டது. லாத்வியா ஐரோப்பிய ஒன்றியத்தில் இணைந்து விட்டதால் 2012 அல்லது 2013 முதல் லாட்ஸ்vகைவிடப்படும். அதற்கு பதில் ஐரோப்பிய ஒன்றியத்தின் பொது நாணயமான யூரோ லாத்வியாவின் நாணயமாகிவிடும்.

## மேற்கோள்கள்

பகுப்பு:லாத்வியா
பகுப்பு:நாணயங்கள்
பரோயே குரோனா

**பரோயே குரோனா**  பரோயே தீவுகளின் நாணயம்.  குரோனா என்ற சொல்லுக்கு முடி/கிரீடம் என்று பொருள். ஒரு குரோனாவில் 100 ஓய்ராக்கள் உள்ளன. குரோனா என்னும் சொல்லின் பன்மை வடிவம் குரோனர். இந்த நாணயம் டென்மார்க்கின் நாணயமான டானிய குரோனின் ஒரு வகையாகவே கருதப்படுகிறது. பரொயே தீவுகள் டென்மார்க் நாட்டின் ஆட்சியின் கீழுள்ளன. பரோயே குரோனாவும் டானிய குரோனும் சம மதிப்புடையவை.

பகுப்பு:டென்மார்க்
பகுப்பு:நாணயங்கள்
உருசிய ரூபிள்

**ரூபிள்** (குறியீடு: **RUB**), ரஷ்யா நாட்டின் நாணயம். இது ரஷ்யாவைத் தவிர அப்காசியா, தெற்கு ஒசேத்தியா ஆகிய பகுதிகளிலும் நாணயமாக பயன்படுத்தப்படுகிறது. பெலருஸ், ட்ரான்ஸ்னிஸ்டிரியா போன்ற தேசங்களின் நாணயங்களும் “ரூபிள்” என்றே அழைக்கப்படுகின்றன. அவற்றிலிருந்து வேறுபடுத்திக்காட்ட இது “ரஷ்ய ரூபிள்” என்றும் அழைக்கப்படுகிறது. முன்னாள் ரஷ்யப் பேரரசு மற்றும் சோவியத் யூனியன் ஆகியவற்றின் நாணயங்களும் ரூபிள் என்றே அழைக்கப்பட்டன. தற்சமயம் ரூபிளுக்கென்று தனியே சின்னம் எதுவும் இல்லை. ஒரு ரூபிளில் 100 கோப்பெக்குகள் உள்ளன.

## டாலருக்கு நிகரான ரூபிள் மதிப்பு

## மேற்கோள்கள்

## வெளி இணைப்புகள்

பகுப்பு:உருசியா
பகுப்பு:நாணயங்கள்
பகுப்பு:உருசியப் பொருளாதாரம்
ஹரிஷ் ராகவேந்திரா

**ஹரிஷ் ராகவேந்திரா** (*Harish Raghavendra*) சென்னையைச் சேர்ந்த ஒரு தென்னிந்திய திரைப்படப் பாடகரும் நடிகரும் ஆவார். இவரது பாடல்கள் "தேவதையைக் கண்டேன்" (படம்:காதல் கொண்டேன்),"சக்கரை நிலவே "(படம்:யூத்),"மெல்லினமே மெல்லினமே" (படம்:ஷாஜஹான்) வெற்றியைப் பெற்றுள்ளன. இவர் விகடன் என்ற திரைப்படத்தில் அருண்பாண்டியனுடன் நடித்துள்ளார். திருப்பதி திரைப்படத்தில் முதன்மை நாயகன் அஜித்திற்கு அண்ணன் வேடத்தில் நடித்துள்ளார்.

## வாழ்க்கை வரலாறு
ஹரிசின் இயற்பெயர் ஹரிஷ் ராம் ஸ்ரீனிவாசாகும். ஒளிப்படக் கலைஞர் பி.வி.ராகவேந்திரனின் மகனாவார். சொந்த ஊர் கோயம்புத்தூர். இவரது முதல் பாடல் தெலுங்கு படமொன்றிற்கு அமைந்தது. இவர் கல்லூரியின் முதலாண்டில் இருக்கும்போது அரசியல் என்ற திரைப்படத்திற்கு பாடிய "வா சகி" என்ற பாடல் வெற்றியடைந்தது. ஆயினும் தனது கல்லூரிப் படிப்பைத் தொடர பல வாய்ப்புகளைத் துறந்தார். விவேகானந்தா கல்லூரியில் வணிகவியல் பட்டமும் பொதுத் தொடர்பு மற்றும் தாளியலில் மேற்படிப்பும் முடித்தார். மென்பொருள் பொறியியலிலும் கல்வி கற்றார்.

மீண்டும் திரைப்பட இசையில் ஈடுபாடு கொண்டு இளையராஜா இசையில் பாரதி திரைப்படத்தில் "நிற்பதுவே நடப்பதுவே" என்ற பாடலைப் பாடினார். இப்பாடல் பெருவெற்றியடைந்ததுடன் மாநில அரசின் விருதினையும் இவருக்கு பெற்றுத் தந்தது. இந்நேரத்தில் தான் தனது பெயரை ஹரிஷ் ராகவேந்திரா என்று மாற்றிக் கொண்டார். தொடர்ந்து தமிழ்,தெலுங்கு,மலையாளம், கன்னடம் மற்றும் இந்தித் திரைப்படங்களில் பாடியுள்ளார்.

## பாடிய பாடல்கள்

## வெளியிணைப்புகள்
* அதிகாரபூர்வ வலைத்தளம் 
* ஹரிசின் பாடல்களின் பட்டியல் 

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:வாழும் மக்கள்
பகுப்பு:1976 பிறப்புகள்
கார்த்திக் (பாடகர்)

**கார்த்திக்** (பிறப்பு 7 நவம்பர் 1980) சென்னையைச் சேர்ந்த தென்னிந்திய திரைப்படப் பாடகர். துவக்கத்தில் துணைப்பாடகராக ஏ.ஆர்.ரகுமானிடம் பணிபுரிந்த வந்த கார்த்திக் பின்னர் அவர் இசையமைப்பில் பல பாடல்களைப் பாடத் தொடங்கினார். பின்னர் பல இசையமைப்பாளர்களும் விரும்பும் பாடகராக தமிழ், இந்தி, தெலுங்கு, மலையாளம் மற்றும் கன்னடம் ஆகிய பல மொழிகளில் பாடியுள்ளார். 
பாய்ஸ் படத்தில் அவர் பாடிய "எனக்கொரு கெர்ல்பிரண்ட் வேணுமடா" என்ற பாடலும் கஜினியில் "ஒரு மாலை" பாடலும் பெருவெற்றி கண்டன. தெலுங்கு திரையுலகிலும்  *கொத்தபங்காரு லோகம்* மற்றும் *ஹாப்பிடேஸ்* படங்களில் அவரது பாடல்கள் பெரும் வரவேற்பைப் பெற்றன.வாரணம் ஆயிரம் படத்தில் அவர் கானா வகையில் பாடிய "அவ என்ன" என்ற பாடலும் பெரும் வரவேற்பைப் பெற்றுள்ளது. இந்தி மொழிமாற்றம் செய்து வெளியான கஜினி படத்தில் அவர் பாடிய "பெக்கா" பாடல் மூலம் உலகளவில் அறியப்பட்டார்.

## மேலும் பார்க்க
*தமிழ்த் திரைப்படப் பாடகர்களின் பட்டியல்
## மேற்கோள்கள்

## வெளியிணைப்புகள்
* கார்த்திக்கின் வலைத்தளம் 
* 
* Listing of Karthik's songs in alphabetical order of albums
* Listing of Karthik's songs in alphabetical order of songs

பகுப்பு:இந்தியத் திரைப்படப் பாடகர்கள்‎
பகுப்பு:1980 பிறப்புகள்
பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:சென்னைப் பாடகர்கள்
திப்பு

**திப்பு** (*Tippu*) தமிழ், கன்னடம், மலையாளம், தெலுங்கு மொழிகளில் பாடும் ஒரு தென்னிந்திய திரைப்படப்பாடகர். இவரது இயற்பெயர் ஏகாம்பரேஷ் என ஓர் தொலைக்காட்சி நிகழ்ச்சியில் (காபி வித் அனு) கூறியுள்ளார். பின்னணிப் பாடகி ஹரிணியை மணம் புரிந்துள்ளார். சாய் ஸ்மிருதி என்ற மகளும் சாய் அபயங்கர் என்ற மகனும் உள்ளனர்.

## விருதுகள்
2010 ஆம் ஆண்டில், வி. ஹரிகிருஷ்ணா இசையமைத்த *ராஜ் தி ஷோமேன்* திரைப்படத்தின் "ஹே பாரு" பாடலுக்காக சிறந்த ஆண் பின்னணி பாடகருக்கான கர்நாடக மாநில திரைப்பட விருதை திப்பு வென்றார். திப்புவிற்கு 2007 ஆம் ஆண்டு தமிழ்நாடு அரசால் கலைமாமணி விருது வழங்கப்பட்டது.

## மேலும் பார்க்க
*தமிழ்த் திரைப்படப் பாடகர்களின் பட்டியல்

## மேற்கோள்கள்

## வெளியிணைப்புகள்
*
*Tippu's discography

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:இந்தியத் திரைப்படப் பாடகர்கள்‎
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:திருச்சிராப்பள்ளி இசைக்கலைஞர்கள்
சித்தார்த்தா புத்தக சாலை

**சித்தார்த்தா புத்தக சாலை** என்பது 20 ம் நூற்றாண்டில் தொடக்கத்தில் இயங்கிய ஒரு தமிழ்ப் பதிப்பகம் ஆகும்.  இது பல பெளத்த, தலித்திய படைப்புள், பண்டைத் தமிழ் இலக்கியங்கள் ஆகியவற்றை வெளியிட்டது.  

## வெளியிட்ட முக்கிய நூல்கள்
* புத்த மார்க்க வினாவிடை
* பூர்வத்தமிழொளியாம் புத்தரது ஆதிவேதம்
* தருக்க நூல்
* யதார்த்த பிராமண வேதாந்த விபரம்
* அரிச்சந்திரன் பொய்கள்
* அம்பிகையம்மன் வரலாறு
* முருகக் கடவுள் வரலாறு
* நந்தன் சரித்திர தந்திரம்
* நிகழ்காலத்திரங்கல்
* பெருங்குறவஞ்சி
* புத்தர் அருளறம்
* காந்தியரும் தீண்டப்படாதோரின் விடுதலையும்

பகுப்பு:பௌத்த தமிழ்ப் பதிப்பகங்கள்
லித்துவேனிய லித்தாசு

**லிடாஸ்** அல்லது **லித்தாசு** (சின்னம்: **Lt**; குறியீடு: **LTL **), லித்துவேனியா நாட்டின் நாணயம். ஒரு லாட்சில் நூறு சென்டாஸ்கள் உள்ளன. லிடாஸ் என்ற சொல்லின் பன்மை வடிவம் “லிடாய்” அல்லது ”லிட்டு”. லிடாஸ் நாணயம் 1922ல் அறிமுகப்படுத்தப்பட்டது. 1940ல் இரண்டாம் உலகப் போரின் போது லித்துவேனியா சோவியத் யூனியனால் ஆக்கிரமிக்கப்பட்டவுடன் லிடாஸ் நாணய முறை கைவிடப்பட்டு சோவியத் ரூபிள் நாணயம் புழக்கத்தில் இருந்தது. 1993ல் லித்துவேனியா விடுதலை அடைந்தவுடன் லிடாஸ் மீண்டும் அறிமுகப்படுத்தப்பட்டது. 1994-2002 காலகட்டத்தில் லிடாசின் மதிப்பு நான்கு அமெரிக்க டாலர்களாக நிர்ணயிக்கப்பட்டிருந்தது. லித்துவேனியா ஐரோப்பிய ஒன்றியத்தில் இணைந்து விட்டதால் 2010ல் லிடாஸ் கைவிடப்படும் என்று எதிர்பார்க்கப்பட்டது. அதற்கு பதில் ஐரோப்பிய ஒன்றியத்தின் பொது நாணயமான யூரோ லாத்வியாவின் நாணயமாகிவிடும் என்று திட்டமிடப்பட்டிருந்தது. ஆனால் 2008-09ல் ஏற்பட்ட பொருளியல் வீழ்ச்சியால் லித்துவேனியா பாதிக்கப்பட்டு பணவீக்கம் இம்மாற்றம் ஜனவரி 1, 2013கு ஒத்தி வைக்கப்பட்டுள்ளது. தற்போது ஒரு யூரோவுக்கு 3.45 லிடாய் என்று மதிப்பு நிர்ணயம் செய்யப்பட்டுள்ளது.

## மேற்கோள்கள்

## வெளி இணைப்புகள்

பகுப்பு:லித்துவேனியா
பகுப்பு:நாணயங்கள்
நார்வே குரோனா

**குரோன்** அல்லது **குரோனா** (சின்னம்: **kr**; குறியீடு: **NOK**), நார்வே நாட்டின் நாணயம். இது பன்மையில் “குரோனர்” என்று அழைக்கப்படுகிறது. ஓரு குரோனாவில் நூறு ஓர்கள் உள்ளன. முதன் முதலில் 1922ம் ஆண்டு முதல் குரோனா வெளியிடப்பட்டது. குரோன் என்னும் சொல் இலத்தீன் மொழியின் “குரோனா” என்னும் சொல்லில் இருந்து தொன்றியது. இதற்கு கிரீடம்/முடி என்று பொருள். டானிய குரோன், சுவீடிய குரோனா, எஸ்தோனிய குரூன் போன்ற ஸ்கான்டினாவிய நாடுகளின் நாணயங்களின் பெயர்களும் இச்சொல்லிலிருந்தே தோன்றின. குரோனா 1875ல் முதன் முதலில் அறிமுகப்படுத்தப்பட்டது.

பகுப்பு:நோர்வே
பகுப்பு:நாணயங்கள்
தமிழ்த் தேசிய ஆவணச் சுவடிகள்

**தமிழ்த் தேசிய ஆவணச் சுவடிகள்** http://www.tamilarangam.net/  என்பது ஈழப் போராட்டம் தொடர்பாக வெளியிடப்பட்ட பல்வேறு தமிழ் ஆக்கங்களை கொண்ட இலவச எண்மிய ஆவணக் காப்பகம் ஆகும். ஈழ இயக்கங்களும் பிறரும் வெளியிட்ட பல்வேறு துண்டறிக்கைகள், கொள்கை வெளியீடுகள், உரைகள், இதழ்கள், நூல்கள் ஆகியவை இங்கு உள்ளன. எல்லாவித கொள்கை உடையோரினதும் படைப்புகள் இங்கு சேக்கப்படுகின்றன. புலிகள் மீதான விமர்சனங்கள் சிறப்பாக கவனப்படுத்தப்படுகின்றன. இத் திட்டத்தை இடதுசாரி சார்பு உடைய அமைப்பு ஒன்று புலத்தில் இருந்து மேற்கொள்ளுகிறது. 

## நோக்கம்
"தம்மைத் தக்கவைக்க மக்களை இருட்டில் வைத்திருத்தல் தான், அன்றைய இயக்கங்கள் முதல் இன்று திடீர் மார்க்சியம் பேசுவோர் வரை கையாளும் அரசியல் உத்தி.  இதை தகர்க்க, எல்லோரும் சுயமாக கற்றுக்கொள்வதும், விவாதிப்பதும், வரலாற்றை தெரிந்து கொள்வதும் அவசியம். இதற்கான எமது போராட்டமும், நீண்ட திட்டமிடல் ஊடாக, பல ஆவணங்களை திரட்டி வந்தோம்." என்று இந்த திட்ட அறிமுகம் கூறுகிறது. 

## வெளி இணைப்புகள்
* ஆவணங்களின் முழுப்பட்டியல் 
* www.tamilarangam.net 

பகுப்பு:தமிழ் எண்ணிம நூலகங்கள்
பகுப்பு:தமிழர் இடதுசாரி அமைப்புகள்
மான்க்ஸ் பவுண்டு

**மான்க்ஸ் பவுண்டு** (ஆங்கிலம்: Manx pound)  மாண் தீவின் நாணயம்.  மாண் தீவு ஐக்கிய ராஜியத்தின் ஆட்சிப்பகுதிகளுள் ஒன்று. ஐக்கிய ராஜியத்துடன் நாணய ஒன்றியமாக உள்ளது. ஆகையால் மான்க்ஸ் பவுண்டு ஐக்கிய ராஜியத்தின் நாணயமான பிரித்தானிய பவுண்டின் ஒரு வகையாகவே கருதப்படுகிறது. இவ்விரு நாணயங்களும் சமமதிப்புடையவை. பிரித்தானிய பவுண்டுகளும் மான்க்ஸ் தீவில் புழக்கத்தில் உள்ளன. ஆனால் மான்க்ஸ் பவுண்டு ஐக்கிய ராச்சியத்தில் செல்லுபடியாவதில்லை. மான்க்ஸ் பவுண்டுக்கென தனியே குறியீடு எதுவும் கிடையாது. பிரித்தானிய பவுண்டிற்கான “£” சின்னமே மான்க்ஸ் பவுண்டிற்கும் பயன்படுத்தப்படுகிறது. ஒரு மான்க்ஸ் பவுண்டில் 100 பென்னிகள் உள்ளன.

பகுப்பு:ஐக்கிய இராச்சியம்
பகுப்பு:நாணயங்கள்
கிப்ரால்ட்டர் பவுண்டு

**கிப்ரால்ட்டர் பவுண்டு** (ஆங்கிலம்: Gibraltar pound; சின்னம்: **£**; குறியீடு: **GIP** )  கிப்ரால்ட்டர் பிரதேசத்தின் நாணயம். கிப்ரால்ட்டர் ஐக்கிய ராஜியத்தின் ஆட்சிப்பகுதிகளுள் ஒன்று. ஐக்கிய ராஜியத்துடன் நாணய ஒன்றியமாக உள்ளது. ஆகையால் ஜெர்சி பவுண்டு ஐக்கிய ராஜியத்தின் நாணயமான பிரித்தானிய பவுண்டின் ஒரு வகையாகவே கருதப்படுகிறது. இவ்விரு நாணயங்களும் சமமதிப்புடையவை. பிரித்தானிய பவுண்டுகளும் கிப்ரால்ட்டரில் புழக்கத்தில் உள்ளன. ஆனால் கிப்ரால்ட்டர் பவுண்டு ஐக்கிய ராச்சியத்தில் ஏற்றுக்கொள்ளப்படுவதில்லை. பிரித்தானிய பவுண்டிற்கான “£” சின்னமே ஜெர்சி பவுண்டிற்கும் பயன்படுத்தப்படுகிறது. ஒரு கிப்ரால்ட்டர் பவுண்டில் 100 பென்னிகள் உள்ளன.
[230px|thumb|left|1/2 குவார்டோ செப்பு நாணயம், 1842, ராணி [விக்டோரியா காலம்|விக்டோரியா.]]

## மேற்கோள்கள்

பகுப்பு:ஐக்கிய இராச்சியம்
பகுப்பு:நாணயங்கள்
ஸ்ரீநிவாஸ் (பாடகர்)

**ஸ்ரீநிவாஸ்** (*Srinivas*, பிறப்பு:7 நவம்பர் 1959) தமிழ்,கன்னடம், மலையாளம், தெலுங்கு மொழிகளில் பாடும் ஓர் தென்னிந்திய திரைப்படப் பாடகர். முன்னணி இசையமைப்பாளர்களான இளையராஜா, தேவா, ஏ. ஆர். ரகுமான், வித்யாசாகர் போன்றவர்களின் இசையில் தென்னிந்திய மொழிகளிலும் இந்தியிலும் திரைப்பாடல்கள் பாடியுள்ளார். வேதியியல் பொறியாளராக பத்தாண்டுகள் பணியாற்றிய பிறகு இசைத்துறையில் ஈடுபாடு காரணமாக உட்புகுந்து சாதனை படைத்தவர்.

## வாழ்க்கை வரலாறு
ஸ்ரீநிவாஸ் தமிழ்நாட்டின் அம்பாசமுத்திரத்தில் துரைசாமி அய்யங்கார் இலட்சுமி இணையருக்குப் பிறந்தவர். பின்னர்  கேரளாவின் திருவனந்தபுரத்தில் வளர்ந்தார். அங்கு தமது அத்தை பத்மா நாராயணன் உந்துதலில் இசையில் நாட்டமும் பயிற்சியும் பெற்றார்.

வேதியியல் பொறியியல் பட்டப்படிப்பினை மும்பை பல்கலைக்கழகத்தின் கீழுள்ள வேதியியல் தொழில்நுட்பத் துறை (UDCT)யில்  முடித்தார். பத்தாண்டுகள் பொறியாளராகப் பணிபுரிந்த பிறகு தமது இசையார்வம் காரணமாக பணிவாழ்வில் மாற்றத்தை விரும்பினார். 1988ஆம் ஆண்டு இளையராஜாவிடம் பணிபுரிய வாய்ப்பு கிடைத்தும் அன்றைய நாள் அவரது தொண்டைப்புண் காரணமாக நிறைவேறவில்லை.

மீண்டும் 1992ஆம் ஆண்டு ரகுமானிடம் அறிமுகம் கிடைக்க சில விளம்பரப் பாடல்களுக்குக் குரல் கொடுத்து வந்தார். 1994ஆம் ஆண்டு முதல் சென்னையில் வசிக்கத் துவங்கினார். இவரது முதல் பாடலாக மகேஷ் இசையமைப்பில் நம்மவர் படத்திற்காக "சொர்க்கம் என்பது நமக்கு" என்ற பாடல் அமைந்தது. அது வெற்றி பெற்றபோதும் அவருக்கு ஓர் திருப்புமுனையாக 1996ஆம் ஆண்டு ரகுமானின் இசையில் மின்சார கனவு படத்தின் "மானா மதுரை" பாடல் அமைந்தது.

## விருதுகள்
*தமிழ்நாடு அரசின் மாநில விருதினை சிறந்த பின்னணிப் பாடகர் என்ற வகையில் இருமுறை பெற்றுள்ளார்:படையப்பாவின் "மின்சாரப்பூவே" மற்றும் ஒன்பது ரூபா நோட்டு படத்தில் "மார்கழியில்".
*தமிழக அரசின் கலைமாமணி  பட்டத்தினையும் பெற்றுள்ளார்.
*கேரள அரசின் மாநில விருதை "ராத்திரிமழா" என்ற படத்திற்கு பெற்றுள்ளார்.
*பிற திரை இதழ்களின்(சினிமா எக்ஸ்பிரஸ், பிலிம்பேர்) விருதுகளையும் பெற்றுள்ளார்.

## மேற்கோள்கள்

## வெளி இணைப்புகள்
* 
* ஸ்ரீநிவாஸ் குறித்து
* நேர்முகம் 

பகுப்பு:1959 பிறப்புகள்
பகுப்பு:வாழும் மக்கள்
பகுப்பு:திருநெல்வேலி மாவட்ட மக்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:தெலுங்குத் திரைப்படப் பின்னணிப் பாடகர்கள்
தஞ்சாவூர் மராத்தியர்

**தஞ்சாவூர் மராத்தியர்** (*Thanjavur Marathi*) (பேச்சு வழக்கில் *ராயர்* என்று அழைக்கப்படுகிறது), என்பவர்கள், தமிழ்நாட்டின் மத்திய மற்றும் வடக்கு மாவட்டங்களில் வசித்து கொண்டு மராத்தி மொழியைத் தாய் மொழியாகக் கொண்ட மக்களைக் குறிக்கும். இவர்கள் தஞ்சாவூர் மராத்திய ஆட்சியின் போது தமிழகத்துக்கு வந்த ஆட்சியாளர்கள் மற்றும் சிப்பாய்களின் சந்ததியினர் ஆவார்.

## மக்கள் தொகை
2001 ஆம் ஆண்டு எடுக்கப்பட்ட மக்கள் தொகை கணக்கெடுப்பின்படி, தமிழ்நாட்டின் மொத்த மக்கள்தொகையில் சுமார் 0.1% பேர் மராத்தி மொழியை தாய்மொழியாக கொண்டு பேசுபவர்கள் வாழ்கின்றனர். சரியான மாவட்ட அளவிலான புள்ளிவிவரங்கள் கிடைக்கவில்லை, ஆனால் மதிப்பீடுகளின்படி, மராட்டியர்கள் பெரும்பாலும் சென்னை நகரத்திலும், தஞ்சாவூர், நாகப்பட்டினம், தருமபுரி, திருப்பத்தூர்,கிருஷ்ணகிரி, வேலூர், இராணிப்பேட்டை, சேலம், திருவண்ணாமலை, திருவாரூர், காஞ்சிபுரம் மற்றும் திருச்சிராப்பள்ளி ஆகிய பகுதிகளில் வசிக்கின்றனர். இவர்கள் மகாராட்டிரா, பெங்களூர், வட இந்தியா மற்றும் வெளிநாடுகளுக்கு குடிபெயர்ந்ததால், தமிழகத்தில் மராத்தி மக்கள் தொகை சமீபத்தில் குறைந்துள்ளது.

## மொழி
தஞ்சாவூர் மராத்தி மக்களின் தாய்மொழி தஞ்சாவூர் மராத்தி மொழியாகும்.

## நிறுவனங்கள்
இந்தியாவின், பல்வேறு பகுதிகளிலும் தஞ்சாவூர் மராத்தி மக்களின் நலனை ஆதரிக்கும் பல அமைப்புகள் இங்கே உள்ளன. அவற்றில் முக்கியமான ஒன்று மராத்தா கல்வி நிதியம் (MEF), தென்னிந்திய மராத்தி பேசும் சமூகத்தைச் சேர்ந்த ஏழை மற்றும் தகுதியுள்ள மாணவர்களுக்கு கல்வியைப் பரப்புவதற்காகச் செயல்படும் ஒரு இலாப நோக்கற்ற அமைப்பாகும்.

## மேற்கோள்கள்

## குறிப்புகள்
* 
* 
*  

பகுப்பு:தமிழ்நாட்டு அரச வம்சங்கள்
பகுப்பு:தஞ்சாவூர் வரலாறு
2010 ஆர்எஃப்12

**2010 ஆர்எஃப்12** (*2010 RF12*) என்பது ஒரு சிறுகோள் (*asteroid*) ஆகும். இது 2010, செப்டம்பர் 8 ஆம் நாள் 2112 ஜிஎம்டி மணிக்கு பூமிக்கும் சந்திரனுக்கும் இடையில் கடந்து சென்றது. இது பூமிக்குக் கிட்டவாக அண்டார்க்டிக்காவின் மேல் 49,088 மைல்கள் உயரத்தில் பூமியைக் கடந்தது.

இதன் விட்டம் 20 அடிக்கும் 46 அடிக்கும் இடையில் இருந்ததாக நாசா மதிப்பிட்டுள்ளது.

இச்சிறுகோள் 2010 செப்டம்பர் 5 ஆம் நாள் அரிசோனாவின் டூசோன் நகரில் நிறுவப்பட்டுள்ள கட்டலீனா விண்வெளி ஆய்வு மையத்தினால் கண்டுபிடிக்கப்பட்டது. இதனுடன் 2010 ஆர்எக்சு30 என்ற சிறுகோளும் கடந்துள்ளது அவதானிக்கப்பட்டுள்ளது.

## இவற்றையும் பார்க்க
* 2010 ஆர்எக்சு30, இதே நாளில் பூமியைக் கடந்த வேறொரு சிறுகோள்

## மேற்கோள்கள்

பகுப்பு:சிறுகோள்கள்
பகுப்பு:2010 இல் அறிவியல்
சட்டமன்ற உறுப்பினர் (இந்தியா)

**சட்டமன்ற உறுப்பினர்** (ச.ம.உ) (*Member of Legislative Assembly* = *MLA*) என்பவர் இந்தியாவில் ஒரு தொகுதியின் வாக்காளர்களால் சட்டமன்றத்திற்கு தேர்வு செய்யப்படும் ஒரு பிரதிநிதியாவார். இந்தியாவில் உள்ள மாநிலங்கள் மற்றும் யூனியன் பிரதேசங்களில் அரசியலமைப்பால் உருவாக்கப்பட்ட சட்டமன்றங்கள் செயல்படுகின்றன. ஒவ்வொரு மாநிலத்தின் எதிர்காலம் மற்றும் மாநில நிர்வாகத்திற்கு அம்மாநிலத்தின் சட்டமன்றமே முதன்மைக் காரணியாக உள்ளன. அவற்றின் உறுப்பினர்கள் **சட்டமன்ற உறுப்பினர்கள்** என அழைக்கப்படுகின்றனர்.

## தகுதி
நாடாளுமன்றத்திற்கு தேர்ந்தெடுக்கப்படும் உறுப்பினர்களுக்கு உரிய தகுதி விதிகள், இதற்கும் உரியதாகும். அதன்படி இந்திய குடியுரிமை உள்ள எவரும், சட்டமன்றத் தேர்தலில் பங்கு கொண்டு வெற்றி பெறலாம். அவருக்கு வயது இருபத்தைந்துக்கு மேல் இருக்க வேண்டும்.

## மேற்கோள்கள்

பகுப்பு:இந்திய அரசியல்
பகுப்பு:இந்திய மாநிலச் சட்டமன்ற உறுப்பினர்கள்
சுவிசு பிராங்க்

**பிராங்க்** (சின்னம்: **CHF**; குறியீடு: **CHF**) சுவிட்சர்லாந்து நாட்டின் நாணயம். லீக்டன்ஸ்டைன் நாட்டிலும் நாணயமாக பயன்படுத்தப்படுகிறது. "பிராங்க்" என்றழைக்கப்படும் நாணய வகைகள் பல நூற்றாண்டுகளாக ஐரோப்பிய நாடுகளில் புழக்கத்தில் இருந்து வந்துள்ளன. ஆனால் ஐரோப்பிய ஒன்றியம் (ஐ. ஒ) தோன்றிய பின்னர் சுவிட்சர்லாந்தைத் தவிர பிராங்க் நாணய வகைகளை பயன்படுத்தி வந்த நாடுகள் ஐ. ஒவில் இணைந்தபோது அதன் பொது நாணயமான யூரோவுக்கு மாறிவிட்டன. தற்போது சுவிஸ் பிராங்க் மட்டுமே புழக்கத்திலிருக்கின்றது.

## வெளி இணைப்புகள்
*    

பகுப்பு:சுவிட்சர்லாந்து
பகுப்பு:நாணயங்கள்
தோப்புத்துறை அல்-நூர் இந்தியன் மெட்ரிகுலேசன் பள்ளி

**அல்-நூர் இந்தியன் மெட்ரிகுலேசன் மேல்நிலை பள்ளி ** வேதாரண்யம், தோப்புத்துறை, தேத்தாக்குடி, பெரியகுத்தகை, புஷ்பவனம், நாலுவேதபதி, நெய்விளக்கு, செம்போடை, கரும்பபுலம் போன்ற ஊர்களின் உள்ளவர்களுக்கு ஆங்கில வழிக் கல்வியை கடந்த 24 ஆண்டுகளுக்கு மேலாக வழங்கி வருகிறது. இந்தப் பள்ளி தமிழ்நாடு அரசின் பதின்ம வழிக் கல்விக்கான அரசு அங்கீகாரம் பெற்ற பள்ளியாகும்.

## வெளி இணைப்புகள்
*பள்ளி இணையதளம்

பகுப்பு:தமிழ்நாட்டிலுள்ள பதின்மப் பள்ளிகள்
மாசிடோனிய தெனார்

**மாசிடோனிய தெனார்** அல்லது **மாக்கடோனிய தெனார்** (ஆங்கிலம்: Macedonian denar; சின்னம்: **ден**; குறியீடு: **MKD**) மாசிடோனிய குடியரசின் நாணயம். 1992 வ்ரை மாசிடோனியக் குடியரசு யுகோஸ்லாவியாவின் ஒரு பகுதியாக இருந்தது. அப்போது யுகோஸ்லாவிய தினாரே மாசிடோனியாவின் நாணயமாக இருந்தது. 1990களில் யுகோஸ்லாவியா சிதறியதால் பிரிந்து போன ஒவ்வொரு நாடும் தனியே நாணய முறைகளை அறிமுகப்படுத்திக் கொண்டன. 1993ல் மாசிடோனியா மாசிடோனிய தெனார் நாணய முறையை அறிமுகப்படுத்தியது. ஒரு தெனாரில் 100 தெனிக்கள் உள்ளன. தெனார் என்ற சொல்லின் பன்மை வடிவம் “தெனாரி”.

பகுப்பு:வடக்கு மக்கெதோனியா
பகுப்பு:நாணயங்கள்
துருக்கிய லிரா

**துருக்கிய லிரா** (துருக்கிய மொழி: Türk lirası; சின்னம்: **TL**; குறியீடு: **TRY**) துருக்கி நாட்டின் நாணயம். வட சைப்பிரசு நாட்டிலும் நாணயமாக பயன்படுத்தப்படுகிறது. லிரா 1844ல் முதன் முதலில் அறிமுகப்படுத்தப்பட்டது. 2005 வரை புழக்கத்திலிருந்த இந்த நாணயம் “முதல் லிரா” என்றழைக்கப்பட்டது. 2005ல் துருக்கி அரசு புதிய துருக்கிய லிரா என்ற புது நாணய முறையை உருவாக்கியது. இது “இரண்டாம் லிரா” என்றும் அழைக்கப்படுகிறது. முதல் லிரா மதிப்பு மிகக்குறைவாக இருந்தது இம்மாற்றத்துக்கு காரணம். ஒரு புது லிராவின் மதிப்பு பத்து லட்சம் முதல் லிராக்கள். 2008 துவக்கத்திலிருந்து முதல் லிரா புழக்கத்திலிருந்து விலக்கிக் கொள்ளப்பபட்டது. ஒரு லிராவில் 100 குருஸ்கள் உள்ளன. 

பகுப்பு:துருக்கி
பகுப்பு:நாணயங்கள்
செர்பிய தினார்

**செர்பிய தினார்** (ஆங்கிலம்: Serbian Dinar; சின்னம்: **РСД**; குறியீடு: **RSD**) செர்பியா நாட்டின் நாணயம். தினார் என்ற பெயர்கொண்ட நாணய முறை கி.பி. 1214ம் ஆண்டே அறிமுகப்படுத்தப்பட்டது. ஒட்டோமான் பேரரசு செர்பியாவைக் கைப்பற்றியபின் நவீன தினார் நாணய முறை அறிமுகப்படுத்தப்பட்டது. 1920ல் செர்பிய தினாருக்கு பதில் யுகோஸ்லாவிய தினார் புழக்கத்துக்கு வந்தது. அன்று முதல், 1941-44ல் நாசி ஜெர்மனியின் ஆக்கிரமிப்பில் செர்பியா இருந்த ஒரு குறுகிய காலகட்டத்தைத் தவிர 2003 வரை யுகோஸ்லாவிய தினாரே செர்பியாவின் நாணயமாக இருந்தது. 1990களில் யுகோஸ்லாவியா சிதறியதால் பிரிந்து போன ஒவ்வொரு நாடும் தனியே நாணய முறைகளை அறிமுகப்படுத்திக் கொண்டன. இறுதியில் மிஞ்சியிருந்த செர்பியாவும் 2003ல் செர்பிய தினார் முறையை அறிமுகப்படுத்தியது. ஒரு தினாரில் 100 பாராக்கள் உள்ளன. அதிகாரப்பூர்வமாக “RSD" என்ற குறியீடும் நடைமுறையில் “din” என்ற குறியீடும் இந்த நாணயத்தைக் குறிக்க பயன்படுத்தப்படுகின்றன. தினார் என்ற சொல்லின் பன்மை வடிவம் “தினாரா”.

பகுப்பு:செர்பியா
பகுப்பு:நாணயங்கள்
சுப்பிரமணியம் சுகிர்தராஜன்

**சுப்பிரமணியம் சுகிர்தராஜன்** (டிசம்பர் 12, 1969 - சனவரி 24, 2006) இலங்கைத் தமிழ்  ஊடகவியலாளர். **எஸ்.எஸ்.ஆர்** என அழைக்கப்பட்டவர். சுடர் ஒளி பத்திரிகையில் ஊடகவியலாளராகப் பணியாற்றி வந்தவர். ஈழப் போர்க் காலத்தில் இவர் திருக்கோணமலையில் வைத்து சுட்டுக் கொல்லப்பட்டார்.

## ஊடகவியலாளராக வாழ்க்கை
திருகோணமலை நகரின் போர்ச் சூழலில் இருந்து பல செய்தி நிறுவனங்களுக்கு செய்திகளை வழங்கி வந்தார். சுடரொளி, உதயன் ஆகிய பத்திரிகைகளின் திருகோணமலை நிருபராகக் கடமையாற்றிய சுகிர்தராஜன் வீரகேசரி, மெற்றா நியூஸ் ஆகியவற்றில் அரசியல் கட்டுரைகள் எழுதிவந்தார். வீரகேசரியில் எஸ்.எஸ்.ஆர், மனோ, ரஹ்மான் ஆகிய பெயர்களிலும் மெற்றா நியூசில் ஈழவன் என்ற பெயரிலும் துணிச்சலுடன் அரசியல் விடயங்களை வெளிச்சப்படுத்தி எழுதி வந்தார்.

## வாழ்க்கைக் குறிப்பு
சுகிர்தராஜன் மட்டக்களப்புக் குருமண்வெளியில் பிறந்தார். தந்தையார் சுப்பிரமணியம். தாயார் அருள் ஞானம்மா. இவர் தனது ஆரம்பக் கல்வியை மட்டக்களப்பு குருமண்வெளி சிவசக்தி வித்தியாலயத்திலும் உயர்கல்வியை மட்டக்களப்பு இந்துக் கல்லூரி மற்றும் மட்டக்களப்பு மத்திய கல்லூரி என்பவற்றிலும் பயின்றார்.

பாண்டிருப்பு **கதிர்ப்பு** கலை இலக்கிய வட்டத்தின் தாபகத் தலைவரான இவர் 1997 இல் இலங்கைத் துறைமுக அதிகார சபையில் எழுத்தராகப் பணியில் சேர்ந்தார்.

## படுகொலை
2006 சனவரி 24 இல் சுகிர்தராஜன் திருகோணமலையில் ஆளுநர் செயலகத்திற்கு அருகாமையில் வைத்து சுட்டுக் கொல்லப்பட்டார். ஐந்து மாணவர்கள் படுகொலை தொடர்பிலான ஆதாரங்களை நிழல்படங்களாக இவர் முன்னர் வெளியிட்டிருந்தார். கொலை செய்யப்படுவதற்கு முதல் நாள் அரசு சார்பு ஈழ மக்கள் ஜனநாயகக் கட்சியினர் திருகோணமலையில் மேற்கொண்ட நடவடிக்கைகள் அடங்கிய தகவல்களை இவர் சுடரொளியில் வெளியிட்டிருந்தார். இப்படுகொலை குறித்து எவ்வித விசாரணைகளும் இடம்பெறவில்லை.

திருமணமான இவருக்கு இரண்டு பிள்ளைகள் இருந்தனர்.

## மேற்கோள்கள்

* சுப்பிரமணியம் சுகிர்தராஜனின் 31 ஆம் நாள் நினைவுமலர்.

பகுப்பு:இலங்கைத் தமிழ் ஊடகவியலாளர்கள்
பகுப்பு:கொலை செய்யப்பட்ட இலங்கையின் ஊடகவியலாளர்கள்
பகுப்பு:1969 பிறப்புகள்
பகுப்பு:2006 இறப்புகள்
பகுப்பு:1970 பிறப்புகள்
சாதாரண பங்குகள்

ஒரு நிறுவனத்தின் முதலீட்டாளர்களுக்கு வழங்கப்படும் பங்குகளில் எந்தவித முன்னுரிமையும் பெறாதப் பங்குகளே **நேர்மைப் பங்குகள்** (ஆங்கிலம்: Common Stock). இவை **சாதாரண பங்குகள்** என்றும் அழைக்கப்படுகின்றன.

பகுப்பு:பங்குச் சந்தை
பகுப்பு:பொருளியல்
குனா

**குனா** (ஆங்கிலம்: Kuna; சின்னம்: **kn**; குறியீடு: **HRK**) குரோவாசியா (குரொஷியா) நாட்டின் நாணயம். 1991 வரை குரொஷியா யுகோஸ்லாவியாவின் ஒரு பகுதியாக இருந்தது. அப்போது யுகோஸ்லாவிய தினாரே குரொஷியாவின் நாணயமாக இருந்தது. 1990களில் யுகோஸ்லாவியா சிதறியதால் பிரிந்து போன ஒவ்வொரு நாடும் தனியே நாணய முறைகளை அறிமுகப்படுத்திக் கொண்டன. 1991ல் குரொஷியா குரொஷியா தினார் நாணய முறையை அறிமுகப்படுத்தியது. பின்னர் 1994ல் “குனா” என்ற புதிய நாணயமுறை புழக்கத்துக்கு வந்தது. ஒரு குனாவில் 100 லிபாக்கள் உள்ளன.

## மேற்கோள்கள்

பகுப்பு:குரோவாசியா
பகுப்பு:நாணயங்கள்
கள் (இலக்கணம்)

**கள்** என்பது பன்மைப் பெயர் விகுதி ஆகும்.  அதாவது குதிர-குதிரைகள், கடல்-கடல்கள், மலை-மலைகள், வீடு-வீடுகள், தமிழர்கள், மற்றவர்கள், அவர்கள் என்று பன்மையைக் குறிக்கப் பெயர்ச்சொற்களோடு சேர்க்கும் இலக்கணச்சொல்லாகும்.

**தொல்காப்பியம் கள்** என்பது ஓர் அஃறிணைப் பன்மைப் பெயர் விகுதி என்றே குறிக்கின்றது:

**கள்ளொடு சிவணும் அவ்இயற் பெயரே**

**கொள்வழி உடைய பலஅறி சொற்கே** -  (தொல்.சொல். 169)

நச்சினார்க்கினியர் உரை: "கள் என்னும் வாய்பாட்டொடு பொருந்தும், அவ்வஃறிணைப் பெயர்கள், பலவற்றை அறியுஞ் சொல் ஆதற்குக்கொள்ளும் இடத்தே". அதாவது " அவ்வஃறிணைப் பெயர்கள், பலவற்றை அறியுஞ் சொல் ஆதற்குக்கொள்ளும் இடத்தே, கள் என்னும் வாய்பாட்டொடு பொருந்தும்". எனவே கள் என்பது முதலில்  அஃறிணைப் பெயர்களுக்கே பன்மையைக் குறிக்க வழங்கினமை புலப்படுகின்றது.

பிறகு அஃறிணைக்கு மட்டுமன்றி, உயர்திணைக்கும் இவ்விகுதி படிப்படியாகப் பரவியுள்ளது. தமிழர்கள், மற்றவர்கள், அவர்கள் என்பதுபோல் எற்கெனவே தமிழர், மற்றவர், அவர் என்ற பன்மையோடு கூடுதலாகச் சேர்ந்து வழங்கிற்று. மேற்கண்ட சூத்திரத்திற்கு உரைகூறும் நச்சினார்க்கினியரும் சீவக சிந்தாமணியிலிருந்து "பிறந்தவர்கள்", "கற்றனங்கள் யாமும்" (கற்றனம்-கள் யாமும்) , "எங்கள்" (எம்-கள்) ஆகிய மேற்கோள்களைக் காட்டி உயர்திணைப் பன்மைக்குச் சேர்த்துள்ள ஏற்கேனவே உள்ள -அர், -ஆர், -அம் முதலான விகுதிகளோடு மேலும் கூடுதலாகக் கள் என்ற விகுதியும் சேர்த்து வழங்குவதைப் பற்றிக் கீழ்க்கண்டவாறு கூறுகின்றார்: ""பிறந்தவர்கள்..., கற்றனங்கள் யாமும்... , எங்கள் ...எனவுங் கள் ஈறு பலரை உணர்த்தி நின்றனவால் எனின், இவற்றுள் பலரை உணர்த்துதற்கு ஓதிய ஈறுகளே பலரை உணர்த்தி நின்றன; கள் என்பது இசை நிறைத்து நின்றது எனப்படும்; அவ்வீறுகள் ஒழியத் தாமே பலரை உணர்த்துவன உளவேற் "கடிசொல் இல்லைக் காலத்துப் படினே" என்றதனாற் கொள்க"; எனவே அவர் இசைநிறையோ அல்லது காலப்போக்கில் நிகழ்ந்த மாற்றமோ என்று இருவாறாகவும் கூறுகின்றார். 

ஆயினும் கி.பி. 9-ஆம் நூற்றாண்டினதாகிய சீவகசிந்தாமணிக்குப் பல நூற்றாண்டுகள் முன்பே திருக்குறள்  "**மற்றையவர்கள்**", **பூரியர்கள்** (கீழானவர்கள்)" என்று மற்றையவர்-கள், பூரியர்-கள் என்று எற்கெனவே உள்ள -அர் என்ற உயர்திணைப் பன்மை விகுதியோடு -கள் என்பதையும் சேர்த்து வழங்கியுள்ளதைக் காண்கின்றோம்.  அங்ஙனமே கி.பி. 5-ஆம் நூற்றாண்டினதாகிய சிலப்பதிகாரம் "நிறையுடைப் பத்தினி **பெண்டிர்காள்** ஈது ஒன்று"  (பெண்டிர்களே!) - சிலப்பதிகாரம்:மதுரைக்காண்டம்:19/4; கி.பி.7-ஆம் நூற்றாண்டைய சம்பந்தர் தேவாரமும் "நெறியே பல **பத்தர்கள்** கைதொழுது ஏத்த" - தேவா-சம்:347/2. "கீதத்தை மிகப் பாடும் அடியார்கள்" - **தேவா-சம்:**1932**/1** ஆகியன மிகையாகக் கள் விகுதியைச் சேர்ப்பதைக் காண்கின்றோம்.

எனவே அது சீவகசிந்தாமணிக்கும் மிகத் தொன்மையான காலத்திலேயே தொடங்கிவிட்டது என்பது தெளிவு.

அதேபோல அஃறிணைக்கும் ஏற்கெனவே உள்ள பன்மை விகுதியோடும் கள் என்பது கூடுதலாகச் சேர்த்து வழங்கிற்று:

"மேலையார் செய்வனகள்" (திருப்பாவை: 26:2) <- செய்வன என்பதனோடு கள் விகுதி மிகையாகச் சேர்த்துச் செய்வனகள் என்றாயிற்று.
பகுப்பு:சொல்லிலக்கணம்
## மேற்கோள்கள்
ரொமேனிய லியு

**லியு** (சின்னம்: **leu**; குறியீடு: **RON**) ரொமேனியா நாட்டின் நாணயம் ஆகும். இது 1867 இல் முதன் முதலில் அறிமுகப்படுத்தப் பட்டது. அன்று முதல் இன்று வரை நான்கு முறை ரொமேனிய நாட்டில் புதிய நாணயமுறைகள் அறிமுகப்படுத்தப்பட்டுள்ளன. அவை அனைத்தும் லியு என்றே அழைக்கப்பட்டன. தற்போஹ்டு புழக்கத்திலுள்ள லியு 2005ல் அறிமுகப்படுத்தப்பட்டது. ரொமேனியா ஜனவரி 1, 2007 ல் ஐரோப்பிய ஒன்றியத்தில் சேர்ந்து விட்டதால் 2014ம் ஆண்டு லியு நாணய முறை கைவிடப்பட்டு யூரோ ரொமேனியாவின் நாணயமாகிவிடும் என்று எதிர்பார்க்கப்படுகிறது. லியூ என்ற சொல்லுக்கு ரொமேனிய மொழியில் “சிங்கம்” என்று பொருள். இதன் பன்மை வடிவம் ”லெய்”. ஒரு லியுவில் 100 பனிக்கள் உள்ளன.

## மேற்கோள்கள்

பகுப்பு:உருமேனியா
பகுப்பு:நாணயங்கள்
சின்ன கவுண்டர்

**சின்ன கவுண்டர்** (*Chinna Gounder*) 1992 ஆம் ஆண்டு ஆர். வி. உதயகுமார் இயக்கத்தில் வெளிவந்த  தமிழ்த் திரைப்படம் ஆகும். இதில் விஜயகாந்த், சுகன்யா, கவுண்டமணி முதலியோர் நடித்து உள்ளனர். இத்திரைப்படத்தைச் சின்னராயுடு என்ற பெயரில் தெலுங்கிலும் சிக்கெசமான்ரு என்ற பெயரில் கன்னடத்திலும் வேறு நடிகர்களைக் கொண்டு மீளுருவாக்கினார்கள். இத்திரைப்படம் திரையரங்குகளில் 100 நாட்களைத் தாண்டி ஓடியது.

## நடிகர்கள்
* விஜயகாந்த்-  சின்ன கவுண்டர் / தவசி
* சுகன்யா- தெய்வானை 
* தேவகி- வள்ளி
*
* மனோரமா-  சின்ன கவுண்டரின் தாய்
* சலிம் கௌஸ்-  சக்கரை கவுண்டர்
* சத்தியப்பிரியா- சுந்தரி
* கவுண்டமணி- வெள்ளையன்
* செந்தில்  
* வடிவேல்- மாகாளி
* கமலா காமேஷ்- பொன்னாத்தா

## பாடல்கள்
இத்திரைப்படத்திற்கு இளையராஜா இசையமைத்தார். அனைத்துப் பாடல்களையும் இப்பட இயக்குநர் ஆர்.வி.உதயகுமார் இயற்றினார்.

## விருதுகள்
1992 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது மூன்றாம் பரிசு

## சான்றுகள்

## வெளி இணைப்புகள்
* * 

பகுப்பு:1992 தமிழ்த் திரைப்படங்கள்‎
பகுப்பு:விஜயகாந்த் நடித்துள்ள திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சுகன்யா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:வடிவேலு நடித்த திரைப்படங்கள்